2006R0052 — ET — 01.01.2006 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest





Parandatud:









▼B

NÕUKOGU MÄÄRUS (EÜ) nr 52/2006,

22. detsember 2005,

millega määratakse 2006. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse Läänemere suhtes







EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, ( 1 ) eriti selle artiklit 20, võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, ( 2 ) eriti selle artiklit 2, võttes arvesse komisjoni ettepanekut ning arvestades järgmist: (1) Määruse (EÜ) nr 2371/2002 artikli 4 kohaselt peab nõukogu vastu võtma meetmed, mis tagavad juurdepääsu vetele ja kalavarudele ning säästva kalandustegevuse, võttes arvesse kättesaadavaid teadussoovitusi ning eelkõige kalanduse teadus-, tehnika- ja majanduskomitee aruannet. (2) Nõukogu on määruse (EÜ) nr 2371/2002 artikli 20 alusel kohustatud kehtestama kalapüügivõimaluste piirangud iga kalapüügiliigi või kalapüügiliikide rühma kohta ning nende kalapüügivõimaluste jaotuse liikmesriikide vahel. (3) Kalapüügivõimaluste tulemusliku majandamise tagamiseks tuleks kehtestada konkreetsed kalapüügitingimused. (4) Ühenduse tasandil on vaja kindlaks määrata kalavarude majandamise põhimõtted ja teatav kord, mis võimaldab liikmesriikidel tagada oma lipu all sõitvate laevade püügitegevuse. (5) Määruse (EÜ) nr 2371/2002 artiklis 3 sätestatakse olulised kalapüügivõimaluste jaotamisega seotud mõisted. (6) Määruse (EÜ) nr 847/96 artikli 2 kohaselt on vaja kindlaks määrata varud, mille suhtes kohaldatakse erinevaid määruses osutatud meetmeid. (7) Kalapüügivõimalusi tuleks kasutada kooskõlas asjakohaste ühenduse õigusaktidega, eelkõige komisjoni 20. mai 1987. aasta määrusega (EMÜ) nr 1381/87, millega kehtestatakse kalalaevade tähistamist ja dokumenteerimist käsitlevad üksikasjalikud eeskirjad, ( 3 ) komisjoni 22. septembri 1983. aasta määrusega (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, ( 4 ) nõukogu 12. oktoobri 1993. aasta määrusega (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, ( 5 ) komisjoni 18. detsembri 2003. aasta määrusega (EÜ) nr 2244/2003, millega kehtestatakse üksikasjalikud eeskirjad laevaseire satelliitsüsteemide kohta, ( 6 ) nõukogu 22. septembri 1986. aasta määrusega (EMÜ) nr 2930/86 kalalaevade omaduste määratlemise kohta, ( 7 ) nõukogu 17. detsembri 1991. aasta määrusega (EMÜ) nr 3880/91 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta ( 8 ) ning nõukogu 21. detsembri 2005. aasta määrusega (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil. ( 9 ) (8) Kalavarude kaitse parandamiseks tuleks 2006. aastal püügi suhtes rakendada teatavaid täiendavaid kontrollimeetmeid ja tehnilisi tingimusi. (9) Selleks, et tagada ühenduse kaluritele elatusvahendid ning vältida varude ohustamist ja kõiki võimalikke raskusi, mis tulenevad määruse (EÜ) nr 27/2005 kehtivuse lõppemisest, on tähtis avada kõnealused püügipiirkonnad 1. jaanuaril 2006. Küsimuse kiireloomulisuse tõttu on hädavajalik teha erand kuue nädala pikkusest ajast, millele viidatakse Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3, ning arvestades järgmist: ON VASTU VÕTNUD KÄESOLEVA MÄÄRUSE:







I PEATÜKK

REGULEERIMISALA JA MÕISTED

Artikkel 1

Sisu

Käesoleva määrusega nähakse ette Läänemere teatavate kalavarude ja kalavarurühmadega seotud püügivõimalused 2006. aastaks ning nendega seotud tingimused, mille kohaselt neid püügivõimalusi tohib kasutada.

Artikkel 2

Reguleerimisala

1. Käesolevat määrust kohaldatakse ühenduse kalalaevade ja kolmandate riikide lipu all sõitvate ja kolmandates riikides registreeritud kalalaevade suhtes, mis püüavad kala Läänemerel.

2. Erandina lõikest 1 ei kohaldata käesolevat määrust kalapüügi suhtes, mis toimub üksnes teadusuuringute otstarbel ja asjaomase liikmesriigi loal ja järelevalve all ning millest on eelnevalt teavitatud komisjoni ja liikmesriiki, kelle vetes uuringud toimuvad.

Artikkel 3

Mõisted

Lisaks määruse (EÜ) nr 2371/2002 artiklis 3 sätestatud mõistetele kasutatakse käesoleva määruse kohaldamisel järgmisi mõisteid:

a) Rahvusvahelise Mereuurimise Nõukogu (ICES) kalastusvööndid on määratletud määrusega (EMÜ) nr 3880/91;

b) Läänemeri – ICESi rajoonid IIIb, IIIc ja IIId;

c) lubatud kogupüük (TAC) – igast kalavarust aastas püüda lubatav kogus;

d) kvoot – ühendusele, liikmesriigile või kolmandale riigile eraldatud osa lubatud kogupüügist.







II PEATÜKK

KALAPÜÜGIVÕIMALUSED JA NENDEGA SEOTUD TINGIMUSED

Artikkel 4

Püügipiirangud ja nende jaotamine

Püügipiirangud, nende jaotamine liikmesriikide vahel ning lisatingimused vastavalt määruse (EÜ) nr 847/96 artiklile 2 on toodud käesoleva määruse I lisas.

Artikkel 5

Jaotamisega seotud erisätted

1. I lisas sätestatud kalapüügivõimalused jaotatakse liikmesriikide vahel nii, et see ei piira:

a) kvootide vahetamist määruse (EÜ) nr 2371/2002 artikli 20 lõike 5 kohaselt;

b) ümberjaotamist määruse (EMÜ) nr 2847/93 artikli 21 lõike 4, artikli 23 lõike 1 ja artikli 32 lõike 2 kohaselt;

c) täiendavaid lossimisi määruse (EÜ) nr 847/96 artikli 3 kohaselt;

d) koguste kinnipidamist määruse (EÜ) nr 847/96 artikli 4 kohaselt;

e) mahaarvamisi määruse (EÜ) nr 847/96 artikli 5 kohaselt.

2. Erandina määrusest (EÜ) nr 847/96 võib kvootide kinnipidamiseks ja nende ülekandmiseks 2007. aastasse kohaldada kõnealuse määruse artikli 4 lõiget 2 kõigi kalavarude suhtes, mille suhtes kohaldatakse analüütilist lubatud kogupüüki (analüütiline TAC).

Artikkel 6

Saagi ja kaaspüügiga seonduvad tingimused

1. Kalavarusid, mille suhtes on püügipiirangud kindlaks määratud, võib pardal hoida või laevalt lossida ainult juhul, kui:

a) saagi on püüdnud liikmesriigi laevad, millel on kvoot ning kõnealune kvoot ei ole ammendatud;

b) saak moodustab osa ühendusele kuuluvast kvoodist, mis ei ole ammendatud, või

c) kalaliigid, välja arvatud ►C1 räim ◄ ja kilu, on segi muude liikidega, see on püütud traalidega, ankurdatud põhjanootadega või muude sarnaste püügivahenditega, mille silmasuurus on väiksem kui 32 mm, ning seda ei ole sorteeritud laeval ega lossimisel.

2. Kõik lossitud kogused arvestatakse asjaomasest kvoodist maha, välja arvatud lõike 1 punktile c vastav saak.

3. Kui liikmesriigile eraldatud heeringakvoot on ammendatud, ei tohi asjaomase liikmesriigi lipu all sõitvad ühenduses registreeritud laevad, mis tegutsevad püügipiirkonnas, mille suhtes asjaomane kvoot kehtib, lossida sortimata ja heeringat sisaldavaid saake.

Artikkel 7

Püügikoormuse piirangud

Püügikoormuse piirangud on esitatud II lisas.

Artikkel 8

Tehnilised- ja kontrollialased üleminekumeetmed

Tehnilised- ja kontrollialased üleminekumeetmed on esitatud III lisas.







III PEATÜKK

LÕPPSÄTTED

Artikkel 9

Andmeedastus

Kui liikmesriigid saadavad komisjonile määruse (EMÜ) nr 2847/93 artikli 15 lõike 1 kohaselt püütud koguste lossimisandmeid, tuleb selleks kasutada käesoleva määruse I lisas sätestatud kalaliikide koode.

Artikkel 10

Jõustumine

Käesolev määrus jõustub selle Euroopa Liidu Teatajas avaldamise päeval.

Määrust kohaldatakse alates 1. jaanuarist 2006.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Ühenduse kalalaevade lossimispiirangud ja nendega seotud tingimused püügipiirangute ühest aastast teise ülekandmisel püügipiirangutega piirkondades kalaliikide ja piirkondade kaupa

Järgnevates tabelites sätestatakse varude kaupa lubatud kogupüük (TAC) ja kvoodid (eluskaalu tonnides, kui ei ole ette nähtud teisiti), nende jaotus liikmesriikide vahel ning kvootide haldamisega seotud tingimused ühest aastast teise ülekandmisel.







Liik: Harilik ►C1 räim ◄ Clupea harengus Vöönd: Alarajoonid 30-31 HER/3D30.; HER/3D31. Soome 75 099 Rootsi 16 501 EÜ 91 600 TAC 91 600 Analüütiline TACKohaldatakse määruse (EÜ) nr 847/96 artiklit 3.Kohaldatakse määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Harilik ►C1 räim ◄ Clupea harengus Vöönd: Alarajoonid 22-24 HER/3B23.; HER/3C22.; HER/3D24. Taani 6 658 Saksamaa 26 207 Soome 3 Poola 6 181 Rootsi 8 451 EÜ 47 500 TAC 47 500 Analüütiline TACKohaldatakse määruse (EÜ) nr 847/96 artiklit 3.Kohaldatakse määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Harilik ►C1 räim ◄ Clupea harengus Vöönd: Alarajoonid 25-27, 28.2, 29 ja 32 HER/3D25.; HER/3D26.; HER/3D27.; HER/3D28.; HER/3D29.; HER/3D32. Taani 2 548 Saksamaa 676 Eesti 13 015 Soome 25 404 Läti 3 212 Leedu 3 382 Poola 28 861 Rootsi 38 744 EÜ 115 842 TAC 128 000 Analüütiline TACEi kohaldata määruse (EMÜ) nr 847/96 artiklit 3.Ei kohaldata määruse (EMÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Harilik ►C1 räim ◄ Clupea harengus Vöönd: Alarajoon 28.1 HER/03D.RG Eesti 18 472 Läti 21 528 EÜ 40 000 TAC 40 000 Analüütiline TACKohaldatakse määruse (EÜ) nr 847/96 artiklit 3.Kohaldatakse määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Tursk Gadus morhua Vöönd: Alarajoonid 25-32 (EÜ veed) COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. Taani 10 415 Saksamaa 4 143 Eesti 1 015 Soome 797 Läti 3 873 Leedu 2 551 Poola 11 993 Rootsi 10 552 EÜ 45 339 TAC 49 220 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Tursk Gadus morhua Vöönd: Alarajoonid 22-24 (EÜ veed) COD/3B23.; COD/3C22.; COD/3D24. Taani 12 395 Saksamaa 6 061 Eesti 275 Soome 244 Läti 1 026 Leedu 665 Poola 3 317 Rootsi 4 417 EÜ 28 400 TAC 28 400 Analüütiline TACKohaldatakse määruse (EÜ) nr 847/96 artiklit 3.Kohaldatakse määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Atlandi merilest Pleuronectes platessa Vöönd: IIIbcd (EÜ veed) PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. Taani 2 698 Saksamaa 300 Rootsi 203 Poola 565 EÜ 3 766 TAC Ei kohaldata Ennetuslik TACKohaldatakse määruse (EÜ) nr 847/96 artiklit 3.Kohaldatakse määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.







Liik: Lõhe Salmo salar Vöönd: IIIbcd (EÜ veed), v.a alarajoon 32 SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. Taani 93 512 () Saksamaa 10 404 () Eesti 9 504 () Soome 116 603 () Läti 59 478 () Leedu 6 992 () Poola 28 368 () Rootsi 126 399 () EÜ 451 260 () TAC 460 000 () Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2. (1) Väljendatakse isendite arvuna. ▼B







Liik: Lõhe Salmo salar Vöönd: Alarajoon 32 SAL/3D32. Eesti 1 581 () Soome 13 838 () EÜ 15 419 () TAC 17 000 () Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2. (1) Väljendatakse isendite arvuna. ▼B







Liik: Kilu Sprattus sprattus Vöönd: IIIbcd (EÜ veed) SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. Taani 41 512 Saksamaa 26 299 Eesti 48 204 Soome 21 730 Läti 58 219 Leedu 21 060 Poola 123 552 Rootsi 80 250 EÜ 420 826 TAC 468 000 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4.Kohaldatakse määruse (EÜ) nr 847/96 artikli 5 lõiget 2.









II LISA

PÜÜGIKOORMUSE PIIRANGUD

1. ►C1 Kalapüük traalide, nootade või ◄ muude samalaadsete püügivahenditega, mille võrgusilma suurus on 90 mm või suurem või seisevvõrkude, nakkevõrkude ja abaratega, mille võrgusilma suurus on 90 mm või suurem või põhjaõngejadadega on keelatud: a) 15. märtsist kuni 14. maini alarajoonides 22–24 ja b) 15. juunist kuni 14. septembrini alarajoonides 25–27.

2. Liikmesriigid tagavad, et nende lipu all sõitvatele laevadele, ►C1 kes püüavad traalide, nootade või ◄ muude samalaadsete püügivahenditega, mille võrgusilma suurus on 90 mm või suurem või seisevvõrkude, nakkevõrkude ja abaratega, mille võrgusilma suurus on 90 mm või suurem või põhjaõngejadadega, on keelatud püük a) 30 kalendripäeva jooksul alarajoonides 22–24 väljaspool ajavahemikku 15. märts kuni 14. mai ja b) 27 kalendripäeva jooksul alarajoonides 25–27 väljaspool ajavahemikku 15. juuni kuni 14. september.

3. Komisjoni nõudmisel esitavad liikmesriigid punkti 2 täitmise tagamiseks kohaldatava süsteemi kirjelduse.

4. Erandina punktidest 1 ja 2 võivad ühenduse kalalaevad, mille kogupikkus on alla 12 m ning mis püüavad seisevvõrkude, nakkevõrkude ja abaratega, mille võrgusilma suurus on 110 mm või suurem, hoida pardal ja lossida kuni 10 % turska (eluskaal).









III LISA

TEHNILISED- JA KONTROLLIALASED ÜLEMINEKUMEETMED

1. Püügipiirangud

1.1. Piirkondades, mis asuvad järgmiste ülemaailmse geodeetilise süsteemi (WGS84) kohaste koordinaatidega määratud loksodroomide vahel, on igasugune kalapüük keelatud 1. maist kuni 31. oktoobrini. Piirkond 1: — 55o45'N, 15o30'E — 55o45'N, 16o30'E — 55o00'N, 16o30'E — 55o00'N, 16o00'E — 55o15'N, 16o00'E — 55o15'N, 15o30'E — 55o45'N, 15o30'E Piirkond 2: — 55o00'N, 19o14'E — 54o48'N, 19o20'E — 54o45'N, 19o19'E — 54o45'N, 18o55'E — 55o00'N, 19o14'E Piirkond 3: — 56o13'N, 18o27'E — 56o13'N, 19o31'E — 55o59'N, 19o13'E — 56o03'N, 19o06'E — 56o00'N, 18o51'E — 55o47'N, 18o57'E — 55o30'N, 18o34'E — 56o13'N, 18o27'E

1.2. Erandina punktist 1.1 on lubatud püük seisevvõrkude, nakkevõrkude ja abaratega, mille võrgusilma suurus on 157 mm või suurem, või õngejadadega. Õngejadadega püügi korral ei tohi pardal hoida turska.

2. Seire, kontroll ja järelevalve seoses tursavarude taastamisega Läänemeres

2.1. Luba tursapüügiks Läänemerel

2.1.1. Erandina nõukogu 27. juuni 1994. aasta määruse (EÜ) nr 1627/94 (millega nähakse ette kalapüügilube käsitlevad üldsätted) ( 10 ) artikli 1 lõikest 2 peab kõigil ühenduse kalalaevadel, mille kogupikkus on vähemalt 8 m ja mille pardal hoitakse või mis kasutavad mis tahes püügivahendit, mida on lubatud kasutada tursa püügil Läänemeres ja Sundi vetes vastavalt määrusele (EÜ) nr 2187/2005, olema luba tursapüügiks Läänemerel.

2.1.2. Liikmesriik võib punktis 2.1.1 osutatud tursapüügi loa välja anda ainult ühenduse kalalaevadele, mis omavad 2005. aastaks luba tursapüügiks Läänemerel vastavalt nõukogu 22. detsembri 2004. aasta määruse (EÜ) nr 27/2005 (millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes) ( 11 ) III lisa punktile 6.2.1. Liikmesriik võib siiski välja anda tursapüügi loa ühenduse kalalaevale, mis sõidab selle liikmesriigi lipu all ning ei oma 2005. aastaks püügiluba, kui liikmesriik tagab, et Läänemerel ei toimu samaväärse masinavõimsusega püüki (mõõdetuna kilovattides) mis tahes punktis 2.1.1. nimetatud püügivahendiga.

2.1.3. Iga liikmesriik koostab ja säilitab nimekirja laevadest, millel on luba tursapüügiks Läänemerel, ning teeb nimekirja oma ametlikul kodulehel komisjonile ja Läänemere-äärsetele riikidele kättesaadavaks.

2.1.4. Selle ühenduse kalalaeva kapten, millele liikmesriik on välja andnud loa tursapüügiks Läänemerel, või tema volitatud esindaja hoiab selle loa koopiat kalalaeva pardal.

2.2. Püügipäevikud Erandina nõukogu 12. oktoobri 1993. aasta määruse (EMÜ) nr 2847/93 (millega luuakse ühise kalanduspoliitika suhtes rakendatav kontrollisüsteem) ( 12 ) artikli 6 lõikest 4 peavad selliste ühenduse kalalaevade, mille kogupikkus on 8 meetrit või üle selle, kaptenid oma laevade tegevuse kohta püügipäevikut vastavalt nimetatud määruse artiklile 6.

2.3. Lubatud kõikumine Erandina komisjoni 22. septembri 1983. aasta määruse (EMÜ) nr 2807/83 (millega sätestatakse liikmesriikide kalasaaki käsitleva teabe registreerimise üksikasjalikud eeskirjad) ( 13 ) artikli 5 lõikest 2 võivad ühenduse kalalaeva pardal hoitavad kogused erineda püügipäevikusse kantud kalakoguste näitajast 8 % ulatuses. Sortimata lossitud koguste puhul on siiski lubatud kõikumine 8 % ulatuses kogu lossitavast kogusest.

2.4 Eelnev teatamine

2.4.1. Kalalaevad, mis tegelevad kalapüügiga ühenduse vete alarajoonides 22–24 (piirkond A) või alarajoonides 25–32 (piirkond B), peavad vastama järgmistele tingimustele:

a) piirkonnas A või B püüki alustades ei tohi pardal olla üle 100 kg turska;

b) kui laeva pardal on piirkonnast A või B lahkudes üle 300 kg turska, erandina määruse (EMÜ) nr 2847/93 artikli 7 lõikest 1, teatab kalalaeva kapten lipuriigi asjaomastele asutustele üks tund enne piirkonnast lahkumist: i) piirkonnast väljumise aja ja koha, ii) kõigi pardal olevate liikide koguste eluskaalu, iii) lossimiskoha nime ja kõnealusesse lossimiskohta saabumise eeldatava aja.

c) kui püük on lõpetatud ja kalalaeva pardal on üle 100 kg turska, suundub laev i) otse selle piirkonna sadamasse, kus püük toimus ning lossib kõnealuse kala, või ii) otse sadamasse väljaspool piirkonda, kus püük toimus, ning lossib kõnealuse kala. Püügipiirkonnast lahkudes peavad püügivahendid olema stoovitud (pakitud) nii, et need ei oleks hõlpsasti kasutatavad, järgmisi tingimusi täites: — võrgud, raskused ja muud sellelaadne varustus tuleb traallaudade, puksiir- ja haalamisköite ning trosside küljest lahti võtta, — tekil asuvad või teki kohale paigutatud võrgud tuleb kindlalt mõne tekiehitise osa külge kinnitada.

d) Punktis b osutatud kalalaevad ei tohi lossimist alustada enne, kui asjaomased ametiasutused on selleks loa andnud.

2.4.2. Punkti 2.4.1 ei kohaldata laevadele, mis on varustatud laevaseiresüsteemidega vastavalt määruse (EÜ) nr 2244/2003 artiklitele 5 ja 6. Asjaomased laevad edastavad siiski iga päev püügiaruande lipuliikmesriigi kalapüügi seirekeskusele elektroonilisse andmebaasi lisamise eesmärgil, nagu on sätestatud määruse (EMÜ) nr 2847/93 artikli 3 lõikes 7.

2.5. Määratud sadamad

2.5.1. Kui laeva pardal hoitakse üle 750 kg turska eluskaalus väljendatuna, tohib turska lossida üksnes määratud sadamates.

2.5.2. Iga liikmesriik võib määrata sadamad, kus tohib lossida rohkem kui 750 kg Läänemere turska.

2.5.3. Iga liikmesriik, kes on koostanud määratud sadamate loetelu, ajakohastab seda ja teeb selle oma ametlikul kodulehel komisjonile ja teistele Läänemere-äärsetele liikmesriikidele kättesaadavaks 15 päeva jooksul alates käesoleva määruse jõustumisest. Loetelu sisaldab kontaktandmeid, mis on vajalikud liikmesriigis lossimise puhul püügipäevikute ja lossimisdeklaratsioonide esitamiseks.

2.6. Kaalumine tursa esmakordsel lossimisel

2.6.1. Liikmesriigi pädevad asutused võivad nõuda, et kõik tursakogused, mis on püütud Läänemerest ning mida esmakordselt lossitakse selles liikmesriigis, tuleb enne esimesest lossimissadamast mujale transportimist kontrolöride juuresolekul kaaluda.

2.6.2. Iga liikmesriik sätestab kontrolli erikriteeriumid. Nimetatud kriteeriumid vaadatakse korrapäraselt läbi pärast saadud tulemuste analüüsi. Kontrollikriteeriume arendatakse järk-järgult, kuni saavutatakse 1. liites määratud sihtkriteeriumid.

2.7. Laevaseiresüsteemi sõnumid

2.7.1. Liikmesriigid tagavad järgmiste määruse (EÜ) nr 2244/2003 artikli 8, artikli 10 lõike 1 ja artikli 11 lõike 1 kohaselt saadud andmete salvestamise elektroonilisel kujul:

a) iga sadamasse sisenemine ja sealt lahkumine;

b) iga sisenemine merepiirkonda, kus kohaldatakse vetele ja kalavarudele juurdepääsu käsitlevaid erieeskirju, ja lahkumine sellisest merepiirkonnast.

2.7.2. Liikmesriigid kontrollivad püügipäevikute ja asjakohase püügipäevikusse kantud teabe esitamist, kasutades laevaseiresüsteemi andmeid. Niisugune ristkontroll salvestatakse ning tehakse komisjoni nõudmisel talle kättesaadavaks.

2.8. Läbisõidu või ümberlaadimise keeld

2.8.1. Laev tohib läbida tursapüügi keelupiirkonnad ainult tingimusel, et püügivahendid on kindlalt soritud (kokku seotud) ja stoovitud (pakitud) vastavalt määruse (EMÜ) nr 2847/93 artikli 20 lõikele 1.

2.8.2. Tursa ümberlaadimine merel on keelatud.

2.9. Läänemere tursa transport Erandina määruse (EMÜ) nr 2847/93 artikli 13 lõikest 1 tuleb transpordi eesmärgil üle 50 kg Läänemere tursa lossimisel lisada nimetatud määruse artikli 8 lõikes 1 sätestatud deklaratsioon, kui ühenduse kalalaeva kogupikkus on 8 m või üle selle.

2.10. Ühine järelevalve ja inspektorite vahetus

2.10.1. Liikmesriigid teostavad ühiselt kontrolli ja järelevalvet ning kehtestavad sellel eesmärgil ühise töökorra.

2.10.2. Ühisesse kontrolli ja järelevalvesse kaasatud liikmesriigid tagavad, et iga osaleva liikmesriigi inspektoreid kutsutakse osalema vähemalt nendes tegevustes.

2.10.3. Komisjoni inspektorid võivad osaleda nendes ühiskontrollides ja järelevalves.

2.10.4. Komisjon kutsub pädevate riiklike kontrolliasutuste nõupidamise kokku enne 31. jaanuari 2006, et kooskõlastada 2006. aasta ühiskontrolli ja järelevalve programmi.

2.11. Riiklikud kontrollimeetmete programmid

2.11.1. Asjaomased liikmesriigid koostavad Läänemere riikliku kontrollimeetmete programmi vastavalt 2. liitele.

2.11.2. Enne 31. jaanuari 2006 teevad asjaomased liikmesriigid komisjonile ja teistele Läänemere-äärsetele liikmesriikidele oma ametlikul kodulehel kättesaadavaks punktis 2.11.1 osutatud riikliku kontrollimeetmete programmi koos selle rakendamise ajakavaga.

2.11.3. Komisjon kutsub kokku kalanduse ja akvakultuuri korralduskomitee koosoleku, et hinnata riikide kontrollimeetmete programmide täitmist ja tulemusi seoses Läänemere tursavarudega.

3. Lesta ja hariliku kammelja püügi piirangud

3.1. Laeva pardal on keelatud hoida järgmisi, allpool loetletud vetes ning ajavahemike jooksul püütud kalaliike:



Liik: Geograafiline piirkond Ajavahemik Lest (Platichthys flesus) Alarajoonid 26–28, 29 59o 30' põhjalaiusest lõuna poole Alarajoon 32 15. veebruarist kuni 15. maini 15. veebruarist kuni 31. maini Harilik kammeljas (Psetta maxima) ►C1 Alarajoonid 25–26, 28 56°50′ põhjalaiusest lõuna poole ◄ 1. juunist kuni 31. juulini

3.2. Erandina punktist 3.1 lubatakse lesta ja hariliku kammelja kaaspüüki pardal hoida ja lossida koguses, mis moodustab kuni 10 % nimetatud punktis osutatud keeluperioodide vältel laeval hoitava ja lossitava kogupüügi eluskaalust, kui püütakse traalidega, ankurdatud põhjanootade või muude samalaadsete püügivahenditega, mille silmasuurus on 105 mm või suurem või seisevvõrkude, nakkevõrkude ja abaratega, mille võrgusilma suurus on 100 mm või suurem.









III lisa 1. liide

Riiklike kontrolliprogrammide ühised eeskirjad

Eesmärk

1. Iga liikmesriik sätestab kontrolli erikriteeriumid vastavalt käesolevas liites püstitatud eesmärkidele.

Strateegia

2. Kalapüügi kontroll ja järelevalve keskenduvad laevadele, mis võivad püüda turska. Tursa transpordi ja turustamise pistelist kontrolli kasutatakse täiendava ristkontrolli mehhanismina, et hinnata kontrolli ja järelevalve tõhusust.

Prioriteedid

3. Erinevate kalapüügivahendite tüüpide puhul rakendatakse erinevaid kontrollimise tasemeid sõltuvalt sellest, mil määral mõjutavad laevu püügikoormuse piirangud. Seetõttu sätestab iga liikmesriik konkreetsed prioriteedid.

Sihtkriteeriumid

4. Hiljemalt üks kuu pärast käesoleva määruse jõustumist rakendavad liikmesriigid oma kontrollikavu, eesmärgiga saavutada järgmisi sihte: a) Sadamates kontrollimise tase Üldiselt on eesmärk kontrollida 20 % kõikides lossimiskohtades lossitud tursakogustest. Teine võimalus on: i) kontrollida sellise sagedusega, et kolme kuu jooksul kontrollitakse vähemalt üks kord sellist hulka ühenduse kalalaevu, mille lossitud tursakoguse osakaal on vähemalt 20 %; ii) see võib põhineda lihtsal juhuslikul valimil või kasutades nõuetekohast proovivõtuplaani, millega saavutatakse vähemalt samaväärne täpsus. b) Turustamise kontrolli tase Kontrollitakse 5 % oksjonimüügiks pakutavast tursakogusest. c) Merel kontrollimise tase Paindlik kriteerium: sätestatakse pärast iga piirkonna püügitegevuse üksikasjalikku analüüsi. Merel kontrollimise kriteeriumid on seotud tursavarude haldamise piirkonnas merel viibitud patrullipäevade arvuga, võimaluse korral kasutatakse eripiirkondade patrullipäevade jaoks eraldi kriteeriumi. d) Õhuseire tase Paindlik kriteerium: sätestatakse pärast igas piirkonnas teostatud kalapüügi üksikasjalikku analüüsi, võttes arvesse liikmesriikide käsutuses olevaid ressursse.









III lisa 2. liide

Riiklike kontrollimeetmete programmide sisu

Riiklikes kontrollimeetmete programmide eesmärk on täpsustada muu hulgas järgmist.

1. KONTROLLIVAHENDID

Inimressursid

1.1. Kaldal ja merel tegutsevate inspektorite arv ning nende lähetamise ajavahemikud ja vööndid. Tehnilised vahendid

1.2. Patrull-laevade ja õhusõidukite arv ning nende lähetamise ajavahemikud ja vööndid. Rahalised vahendid

1.3. Inimressursside, patrull-laevade ja õhusõidukite lähetamise eelarve.

2. SADAMATE MÄÄRAMINE

Vajadusel tursa lossimiseks määratud sadamate nimekiri kooskõlas III lisa punktiga 2.5.3.

3. EELNEV TEATAMINE

III lisa punkti 2.4 sätete järgimise tagamiseks rakendatud süsteemide kirjeldus.

4. LOSSIMISTE KONTROLL

III lisa punktide 2.3, 2.5 ja 2.6 sätete järgimise tagamiseks rakendatud vahendite ja/või süsteemide kirjeldus.

5. KONTROLLIMISE TEOSTAMINE

Riiklikes kontrollimeetmete programmides täpsustatakse kord, mida järgitakse:

a) merel ja maal teostatava kontrolli puhul;

b) suhtlemisel teiste liikmesriikide määratud pädevate asutustega, kes vastutavad tursaga seotud riiklike kontrollimeetmete programmi eest;

c) ühise järelevalve puhul ja inspektorite vahetamisel, sealhulgas teiste liikmesriikide vetes töötavate inspektorite pädevuse ja volituste kirjeldus.